Bestyrelsesmøde grundejerforeningen

D. 21/8 2018

Tilstede: Claus, Lone, Alice, Bo og Tove. Afbud: Ellen

Punkt 1

Dette er vores oplæg til møde med borgmester d. 27/8.

Toftegården/Dyregården

Referat og drøftelse af møde med Emilie Aharon-Petersen/Dyregården

Den nye leder på Toftegården ønsker ikke at Toftegården bruges som forsamlingssted for landsbyens beboere udenfor Toftegårdens åbningstid. Eksempler er høstfest, fællesspisning og generalforsamling.

Bestyrelsen arbejder på en løsning.

Vi drøfter problematikken på mødet med borgmester Steen Christiansen mandag d. 27/8.

Bestyrelsen ønsker en eller anden form for forsamlingshus beliggende i landsbyen.

Hyldagergrunden/museumsgrunden.

Alice har skrevet til miljø- og teknik forvaltningen om vedligeholdelse af Hyldagergrunden. Det vil vi tale om på mødet med borgmesteren.

Vi ønsker viden om støjvold og tidsplan, om dyreholdet på Toftegården, om rondellerne på Hyldager. Er der planer omkring byggeriet på grunden, er der taget højde for tilkørselsforhold, for at nybyg åbner sig op mod resten af landsbyen. Byggeri i 3 etager!!!!!!!!!!

På mødet tales der om Hyldager, Museumsgrunden og Toftegården/forsamlingshus. Mødet er mandag d. 27/8 kl. 16.00. Alle de bestyrelsesmedlemmer som kan, deltager.

Vi stiller spørgsmål omkring private veje/ Hyldagervænges sammenhæng med resten af landsbyen.

Om Museumsgrunden. Toften har ønsket at bygge fælleshus på deres græsareal. Vores grundejerforening kunne måske blive brugere af et eventuelt fælleshus. Hvis/når der er konkrete planer, vil vi henvende os til Toften.

Budget og kontingentstatus.

Der er kommet flere kontingentindbetalinger, efter at der er sendt rykkere ud.

Til næste gang laver Bo oversigt over medlemmer.

Der er overført 1000.00 til fællesspisning. Vi ser hvordan mulighederne for at afholde fællesspisning bliver fremover.

Nyt fra brugergruppen.

Ny belysning: etablering af ny belysning er fastlagt til igangsættelse 2.kvartal 2019.

Igen er der snak om affaldssortering.

Claus undersøger hvordan man får fat i de nye genbrugsposer.

Samarbejde med landsbyerne.

Tove laver oplæg til næste møde.

Opsamling siden sidst.

Landsbyen har mulighed for at låne et kunstværk af kommunen, som i øjeblikket står i Galgebakken. Det er små granitfugle - lavet af Kaj Nielsen. Vi siger ja tak, og Lone og Alice kikker på størrelse mv, før vi beslutter placering.

HRH. Punktet tages op på næste møde.

Eventuelt.

Husk at lægge regnskabet for 2017 på hjemmesiden. Bo sender regnskabet til Henning som lægger det på hjemmesiden.

Næste møde ( er der behov aftales møde efter mandag d. 27. august.) er der ikke behov, er næste møde torsdag d. 11/10 kl. 19,30 hos Tove.

Referat:Tove